John Sturges

John Sturges (1910–1992) er en amerikansk filmregissør kjent for filmer som De syv uovervinnelige, Den store flukten, S.O.S. Nordpolen og En mann gikk av toget. 

Sturges regisserte 43 filmer i løpet av karrieren. 

Han startet karrieren som filmklipper hos RKO-Radio Pictures i 1932. Under andre verdenskrig ble han kaptein i United States Army Air Forces First Motion Picture Unit. Her lagde han dokumentarer og instruksjonsfilmer for luftforsvaret.  

Han debuterte som filmregissør med kriminaldramaet The Man Who Dared (1946). Han gjorde seg siden bemerket med filmer som Flukten fra Fort Bravo (1953), En mann gikk av toget (1955), Oppgjør i O.K. Corral (1957), Den gamle mannen og havet (1958), Siste tog fra Gun Hill (1959), Brennende jungel (1959), De syv uovervinnelige (1960), Den store flukten (1963), Et vogntog med whisky (1965), S.O.S. Nordpolen (1968), Joe Kidd (1972), McQ spiller høyt (1974) og Ørnen har Landet (1976). 

I 1970 kåret American Cinema Editors ham til årets filmskaper og i 1992 ble han tildelt en Golden Boot Award for sin innsats i western-sjangeren. Det kan også nevnes at han ble nominert til Gullpalmen for En mann gikk av toget. To av hans filmer, De syv uovervinnelige og En mann gikk av toget, ble i 2013 og 2018 utvalgt til bevaring i USAs nasjonale filmregister.

I 1960 ble han beæret med en stjerne på Hollywood Walk of Fame.

Filmografi 

The Man Who Dared (1946)
Shadowed (1946)
Alias Mr. Twilight (1946)
For the Love of Rusty (1947)
Keeper of the Bees (1947)
Thunderbolt (dokumentar) (1947)
Dragsuget (The Sign of the Ram) (1948)
Best Man Wins (1948)
The Walking Hills (1949)
The Magnificent Yankee (1950)
Skudd i blinde (The Capture) (1950)
Politiet finner deg (Mystery Street) (1950)
Right Cross (1950)
Kind Lady (1951)
The People Against O'Hara (1951)
It's a Big Country (1951)
The Girl in White (1952)
Ville du gjort det? (Jeopardy) (1953)
Fast Company (1953)
Flukten fra Fort Bravo (Escape from Fort Bravo) (1953)
En mann gikk av toget (Bad Day at Black Rock) (1955)
Underwater! (1955)
Under falsk flagg (The Scarlet Coat) (1955)
Forræderen på fortet (Backlash) (1956)
Oppgjør i O.K. Corral (Gunfight at the O.K. Corral) (1957)
Saddle the Wind (1958)
Loven og Jake Wade (The Law and Jake Wade) (1958)
 Den gamle mannen og havet (The Old Man and the Sea) (1958)
Siste tog fra Gun Hill (Last Train from Gun Hill) (1959)
Brennende jungel (Never So Few) (1959)
De syv uovervinnelige (The Magnificent Seven) (1960)
Besatt av kjærlighet (By Love Possessed) (1961)
Tre mot alle (Sergeants 3) (1962)
En pike ved navn Tamiko (A Girl Named Tamiko) (1963)
Den store flukten (The Great Escape) (1963)
Alarm i stasjon 3 (The Satan Bug) (1965)
Et vogntog med whisky (The Hallelujah Trail) (1965)
Revolvertimen (Hour of the Gun) (1967)
 S.O.S. Nordpolen ('Ice Station Zebra') (1968)Marooned – Havari i verdensrommet (Marooned) (1969)Le Mans (uncredited; quit during production, 1971)Joe Kidd (1972)Chino – den ukuelige (Chino) (1973)McQ spiller høyt (McQ) (1974)Ørnen har Landet (The Eagle Has Landed'') (1976)

Referanser

Eksterne lenker 
 
 

Filmregissører fra USA
Personer fra Oak Park i Illinois
Hollywood Walk of Fame